**15. NEDELJA MED LETOM, 14. JULIJ 2019**

**Godovi:**

|  |  |  |
| --- | --- | --- |
| Ponedeljek Torek Sreda ČetrtekPetek Sobota Nedelja  | 15.7.16.7.17.7.18.7.19.7.20.7.21.7. | sv. BONAVENTURA, škof in cerkveni učitelj;GOD KARMELSKE MATERE BOŽJE;sv. ALEŠ, spokornik, Hedvika Poljska, kraljica;sv. FRIDERIK (Miroslav), škof in mučenec;sv. JUSTA, mučenka; sv. MARJETA ANTIOHIJSKA, devica in mučenka; sv. LOVRENC iz Brindisija, duhovnik in cerkveni učitelj;  |

**Danes teden: 16. NEDELJA MED LETOM – KRIŠTOFOVA NEDELJA**

V ponedeljek obhajamo god škofa in cerkvenega učitelja svetega Bonaventura. Rodil se je okoli leta 1221 v italijanski Toskani. V red Frančiškovih manjših bratov je vstopil leta 1243. Kot generalni predstojnik je v času širjenja uspešno utrdil redovno skupnost. Bil je visoko izobražen učitelj in kardinal nadškof, vendar je živel v ponižnosti, uboštvu in iskreni predanosti Kristusu. O njem se je ohranila pridiga o tem, kako so papeški legati v redovno hišo v Firencah Bonaventuri prinesli kardinalski rdeči klobuk. Bonaventura je ravno takrat pomival posodo. Zaradi poslušnosti redovnemu vodilu je najprej končal s pomivanjem posode in šele nato sprejel visoki obisk. Umrl je leta 1274 in je bil razglašen za cerkvenega učitelja leta 1588.

**Na Krištofovo nedeljo je po maši pred cerkvijo blagoslov avtomobilov. Darovi ob blagoslovu so namenjeni za »MIVO«, misijonarska vozila našim misijonarjem. Že v naprej Bog plačaj za darove, ki jih boste namenili za to.**

**Sv. Krištof, zavetnik šoferjev in popotnikov prosi za nas!**

**Na to nedeljo se bomo z mašo spomnili pokojnega duhovnika, rojaka Ivana Raztresena, ob 100-letnici njegove nove maše. Bil je žrtev komunističnega režima.**

**Danes in ta teden so z nami skavtje iz Tolmina, naslednji teden pa bodo v župnišču letovali skavtje iz Ajdovščine.**

**Svete maše:**

**NEDELJA, 14.7. ob 9h ✝ Silvo Božnar, Hlevni vrh 13**

**SOBOTA, 20.7. ob 9h ✝ iz družine Bogataj – Kajtanovi, Račeva**

**NEDELJA, 21.7. ob 9h ✝ Ivan Raztresen, duhovnik, ob 100-letnici nove maše**